Totuus ei löydy maidosta, ei kauppakorkeakoulusta eikä humpasta taikka tangosta. Totuus löytyy kaurapuurosta. Näin meitä opetti punk-yhtye Lama 1980-luvulla. Biisin tahtiin pogottiin ja etsittiin elämän totuutta. Me 1960-luvun lapset piilottimme puuroannoksemme sohvan taakse ja koulussa luokan hissukan pulpettiin. Kaurahiutaleiden ostaminen sujui lapseltakin, äiti antoi rahan ja komensi lähikaupalle.